Institutt for forsvarsstudier

Institutt for forsvarsstudier (IFS) er et faglig uavhengig forskningsinstitutt som inngår i Forsvarets høgskole (FHS).  

Den faglige profilen er primært historisk-filosofisk og statsvitenskapelig. Kjernevirksomheten er forskning, undervisning og formidling. Instituttet ble grunnlagt i 1980 av professor Olav Riste under navnet Forsvarshistorisk forskningssenter.

 Organisasjon 
Institutt for forsvarsstudier har om lag 50 ansatte, inkludert prosjektansatte og består av fire forskningssentre: 

Senter for sikkerhetspolitikk

Senter for internasjonal sikkerhet 

Senter for sivil-militære relasjoner 

Senter for strategiske kurs

Kurssenteret leverer blant annet Sjefskurset, Informasjonskurset og Byråkratprogrammet. 

 Forskning 
Fokus i forskningen er norsk sikkerhets- og forsvarspolitikk og hva som påvirker denne. Instituttet har flere samarbeidspartnere i Europa, USA og Asia.

Som en del av Forsvarets høgskole leverer ansatte ved Institutt for forsvarsstudier undervisning og veiledning på alle nivåer i Forsvarets nivådannende utdanningssystem: Bachelor ved krigsskolene, Master i militære studier (ved Stabsskolen og IFS), samt Sjefskurset.

Instituttet gir ut skriftserien IFS Insights.

 Direktører 
 1980–1995: Olav Riste 
 1995–1996: Tom Kristiansen 
 1996–2012: Rolf Tamnes 
 2012–2017: Sven G. Holtsmark 
 2017–: Kjell Inge Bjerga   

Referanser

 Eksterne lenker 
 IFS på Forsvaret.no
 Skriftserien IFS Insights i Brage

Kategori:Forsvarets høgskole
Kategori:Norske forskningsorganisasjoner
Kategori:Etableringer i 1980
Kategori:Vitenskap i 1980